Luna Rossa

"Luna Rossa" on 2024. aasta augustis esilinastunud Eesti animafilm.Esilinastused. Eesti filmi andmebaas.

 Filmi loomisest 
Animafilmi "Luna Rossa" tegemisel kasutati motion capture tehnoloogiat, salvestati näitlejate liikumine kolmemõõtmelises ruumis ning see animeeriti pärast üle. Motion capture tähendab näitlejate kaasamist ettevalmistusprotsessi ja nende liikumise salvestamist külge pandud sensorite abil. Sellele järgneb salvestatud kujutise järgi 3D-mudelite loomine ja järeltöötlus, mis antud filmis seisnes ülejoonistamises, et liikumisest jäänud konarused muuta sujuvamaks. Oluline roll oli jälgimiskaameratel ja salvestatud füüsiline liikumine võimaldas animatsioonis hõlpsamalt mängida kaameranurkadega.Tõnu Karjatse. Maskis või maskita: "Luna Rossa" varjatud sõnumist. kultuur.err.ee, 30. mai 2025

Filmi võib nimetada armastuslooks, selles on saatuslik naine, vandenõu, hämarad motiivid ning tegelased, kes on oma eluga ummikusse jooksnud ja peavad oma agenda ellu viimiseks alluma kellegi teise juhtnööridele.
"Luna Rossas" on kujutatud kaks teineteisega seotud tegevusliini: Renzo ja Gabriella ning Francesca ja Eddy liin. Renzo jälgib pidevalt peidetud kaameratega Gabriella ettevõtmisi, et tema plaanidele jälile saada, Eddy ja Francesca on aga Gabriella plaanide täideviijad. Renzo armastab Gabriellat, aga keda armastab Gabriella, ei ole selge. Renzo püüab Gabriellat paljastada, naine aga mängib temaga, käitudes väljakutsuvalt. Gabriella on selle filmi kõige mõistatuslikum tegelane, kes on pidevas muutumises. Francesca armastab Eddyt, aga Eddy on pigem sisse võetud Gabriellast ning teeb talle lähenemiskatseid, mida Gabriella kindlalt tõrjub. Francescale on talle antud fataalse ülesande täitmine ainuke viis Eddyga kokku jääda, Eddyle aga on see meeleheitesööstuks.

Filmi teostuse toetajad olid Eesti Kultuurkapital, Eesti Filmi Instituut, National Centre for Cinema and the Moving Image (Prantsusmaa)Pictanovo (Prantsusmaa), CNC (Prantsusmaa), GIGA (Prantsusmaa).Toetajafirmad. Eesti filmi andmebaas.

 Festivalid, osalemine, auhinnad 
 Auhind, PRIMANIMA World Festival of First Animations (Budaörs, Ungari) 2024; žürii äramärkimine atmosfääri loomise eest
 Auhind, Eesti Kultuurkapitali audiovisuaalse kunsti sihtkapitali preemia 2024; aasta animafilmAudiovisuaalne kunst. kulka. ee, vaadatud 14. juuli 2025 
 Auhind, EFTA - Eesti filmi- ja teleauhinnad 2025; parim animafilmSelgusid EFTA võitjad. eeter.err.ee, 11. aprill 2025, vaadatud 14. juuli 2025
 Osalemine, Fredrikstad Animation Festival (Norra), 2024
 Osalemine, Imaginaria Film Festival (Conversano, Itaalia), 2024
 Osalemine, PÖFF Shorts (Tallinn, Tartu; Eesti), 2024
 Osalemine, Animafest Zagreb - World Festival of Animated Film (Horvaatia), 2025Festivalid. Eesti filmi andmebaas.

 Viited 

 Välislingid 
 "Luna Rossa" andmebaasis IMDb.
 "Luna Rossa". Treiler.
 Andra Teede. Läbi ja lõhki Pärna(de) film "Luna Rossa" astub samasse universumisse taas uuel moel. kultuur.err.ee, 10. aprill 2025.

Kategooria:2024. aasta filmid
Kategooria:Eesti animafilmid